Soovitame kaasa võtta suviselt mugavad riided ja jalanõud. Samuti võiks olla kaasas üks komplekt nö evening casual ehk õhtune viisakas riietus (NB! mitte pidulik ). Linnades ei ole soovitav käia päris rannariietes, siiski - väljas on soe ja õhku läbi laskev mugav riietus on parim valik.  Õhtustel ja  öistel aegadel on temperatuur mõnevõrra madalam. Soovitame kaasa pakkida ka ühe soojema jaki või kampsuni, sest peale kuuma päeva võib ka kergelt jahedam ilm tunduda suisa külm. Kerge hoovihm ei ole ka suvel võimatu.  Safaridel on soovitav kanda mugavaid kinniseid jalanõusid. Siin on viibimine eelkõige looduses ning liikumine maastikul.  Soovitame kaasa võtta ka ujumisriided - kuigi reisiprogramm on üsna tihe, on reisi jooksul võimalik ka ookeanis supelda.